ΑΠΟΣΠΑΣΜΑ

Από το πρακτικό της με αρ. **13/2019**

Ειδικής Συνεδρίασης του Δημοτικού Συμβουλίου Καλλιθέας

**Αρ. Απόφασης 289/2019**

**Περίληψη**

Πρακτικό εκλογής Προεδρείου

Δημοτικού Συμβουλίου.

**ΑΠΟΣΠΑΣΜΑ**

Από τα πρακτικά της με αριθμό **13/2019** ειδικής συνεδρίασης του Δημοτικού Συμβουλίου, η οποία έλαβε χώρα την Κυριακή 1 Σεπτεμβρίου 2019 και η οποία συγκλήθηκε με την υπ’ αριθμ. 45940/2019 πρόσκληση του συμβούλου του συνδυασμού του Δημάρχου που έχει εκλεγεί με τις περισσότερες ψήφους, κου Μπαρμπάκου Ευάγγελου.

Διαπιστώθηκε η νόμιμη απαρτία αφού στο σύνολο των 45 μελών ήταν 44 παρόντα.

**Παρόντες:** Μπαρμπάκος Ευάγγελος, Κυριακόπουλος Γεώργιος, Ευσταθίου Κωνσταντίνος, Κουτσογιάννης Γεώργιος-Σπυρίδων, Δαμουλιάνου Κυριακή, Κόκουλος Κωνσταντίνος, Καλογερόπουλος Κωνσταντίνος, Κωστάκης Εμμανουήλ, Σκανδαλάκης Νικόλαος, Καλαμπαλίκης Γεώργιος, Παπαθανάσης Δημήτριος, Ερμίδης Δημήτριος, Γιαννακού-Πάσχου Άννα, Αδαμόπουλος Γεώργιος, Κοττέας Παναγιώτης, Καλογερόπουλος Αναστάσιος, Δελατόλας Τζώρτζης, Δαβάκη Ευανθία, Παπαρούπα Άννα, Ασκούνης Κωνσταντίνος, Εξάρχου Αθηνά, Εμιρζάς Ιωάννης, Πολυχρονίδης Κωνσταντίνος, Γαλανόπουλος Παναγιώτης, Γερολυμάτος Γεώργιος, Μαργωμένος Γεώργιος, Φωτόπουλος Ανέστης, Παπαχρήστος Βασίλειος, Ηλιάδης Νικόλαος, Γεωργούσης Παναγιώτης, Μπουκουβάλας Βασίλειος, Φωτεινόπουλος Γεώργιος, Βακαλόπουλος Ιωάννης, Αντωνακάκης Γεώργιος, Ιορδανίδου Παρθένα, Παπαθανασόπουλος Θεόδωρος, Αυγερινού Ελένη, Λασκαρίδης Λάζαρος, Κοσμίδου-Πρέντζα Ευσεβία, Μαργαρίτη Βασιλική, Αδαμοπούλου Αναστασία, Μπουγάς Τρύφων, Κασιδιάρη Βιολέτα και Ιωαννίδης Χρήστος.

1. **Απόντες:** Ψαλιδόπουλος Θεόδωρος αν και κλήθηκε νόμιμα.

Ο προεδρεύων σύμβουλος, αφού ανέθεσε καθήκοντα ειδικού γραμματέα στην δημοτική υπάλληλο κα Τσολακίδου Άννα, κάλεσε το συμβούλιο να προβεί στην εκλογή των τακτικών μελών του προεδρείου του δημοτικού συμβουλίου για την πρώτη θητεία της τρέχουσας δημοτικής περιόδου, ήτοι για το χρονικό διάστημα από 1/9/2019 έως 6/11/2021, στην ειδική αυτή συνεδρίαση, η οποία έλαβε χώρα σύμφωνα με τις διατάξεις του άρθρου 64 του ν. 3852/2010, όπως το άρθρο αυτό αντικαταστάθηκε με το άρθρο 71 του ν. 4555/2018 και την με αριθμό 87 εγκύκλιο του ΥΠ.ΕΣ.

Ειδικότερα, όπως ανέφερε ο προεδρεύων σύμβουλος, προτείνεται ο πρόεδρος από την παράταξη του εκλεγέντος δημάρχου (όπως προέκυψε από τη σύμπραξη των παρατάξεων που έχει ήδη ανακοινωθεί στο σώμα), ο αντιπρόεδρος από την παράταξη που αναδείχθηκε δεύτερη σε εκλογική δύναμη και ο γραμματέας από την παράταξη που αναδείχθηκε τρίτη σε εκλογική δύναμη.

Στη συνέχεια, κάλεσε όλους τους συμβούλους της δημοτικής παράταξης του εκλεγμένου δημάρχου να αναδείξουν τον υποψήφιο πρόεδρο του Δημοτικού Συμβουλίου. Ταυτόχρονα, κάλεσε τα μέλη της παράταξης που αναδείχθηκε δεύτερη σε εκλογική δύναμη να αναδείξουν τον υποψήφιο αντιπρόεδρο του Δημοτικού Συμβουλίου. Τέλος, κάλεσε τα μέλη της παράταξης που αναδείχθηκε τρίτη σε εκλογική δύναμη να αναδείξουν τον υποψήφιο γραμματέα του Δημοτικού Συμβουλίου.

Όπως ενημέρωσε ο προεδρεύων σύμβουλος, προτεινόμενοι για την κάλυψη των θέσεων του προεδρείου από τις παρατάξεις είναι όσοι συγκεντρώσουν την απόλυτη πλειοψηφία του συνόλου των μελών των αντίστοιχων παρατάξεων, κατόπιν μυστικής ψηφοφορίας. Εάν κανείς από τους ενδιαφερόμενους δεν συγκεντρώσει την απόλυτη πλειοψηφία, τότε η ψηφοφορία θα επαναληφθεί. Εάν και κατά τη δεύτερη αυτή ψηφοφορία δεν συγκεντρωθεί η απόλυτη πλειοψηφία του συνόλου των μελών του συνδυασμού ή υπάρξει ισοψηφία, τότε διενεργείται και τρίτη ψηφοφορία μεταξύ των δύο επικρατέστερων υποψήφιων.

Κατά την τρίτη ψηφοφορία εκλέγεται όποιος συγκεντρώσει τη σχετική πλειοψηφία των παρόντων μελών της παράταξης, ενώ σε περίπτωση ισοψηφίας θα διενεργηθεί κλήρωση.

Ο σύμβουλοι των προμνησθέντων παρατάξεων ακολούθησαν τη διαδικασία που αναλύθηκε για τη θέση του Προέδρου και του Αντιπροέδρου. Για τη θέση του Γραμματέα η παράταξη που αναδείχθηκε τρίτη σε εκλογική δύναμη αρνήθηκε να υποδείξει υποψήφιο και προτάθηκε από την παράταξη της πλειοψηφίας υποψήφια για τη θέση του Γραμματέα. Η πρόταση έγινε ομόφωνα δεκτή από το σώμα.

Ο προεδρεύων σύμβουλος ανακοίνωσε τα ονόματα των υποψηφίων που εκλέχθηκαν και συγκεκριμένα:

α. Υποψήφιος Πρόεδρος ο κος Κυριακόπουλος Γεώργιος του Δημητρίου.

β. Υποψήφιος Αντιπρόεδρος ο κος Πολυχρονίδης Κωνσταντίνος του Γεωργίου.

γ. Υποψήφια Γραμματέας η κα Παπαρούπα Άννα του Αθανασίου.

Οι παραπάνω ανεπιφύλακτα αποδέχθηκαν την υποψηφιότητά τους.

Ο προεδρεύων σύμβουλος ενημέρωσε, στη συνέχεια, ότι αφού ολοκληρώθηκε η διαδικασία εκλογής του προτεινόμενου υποψηφίου για καθένα από τα αξιώματα του προεδρείου του συμβουλίου, το τελευταίο καλείται να επικυρώσει την εκλογή του υποδειχθέντος υποψηφίου για κάθε αξίωμα και για το λόγο αυτό κάλεσε τα μέλη των παρατάξεων να υποβάλλουν τυχόν διαφορετικές προτάσεις. Παράλληλα γνωστοποίησε ότι η εκλογή των προτεινόμενων υποψήφιων για κάθε αξίωμα επικυρώνεται από το Δημοτικό Συμβούλιο, αν δεν υποβληθεί διαφορετική πρόταση και εάν καμία από τις διαφορετικές προτάσεις που τυχόν υποβληθούν, κατά τη μυστική ψηφοφορία που διεξάγεται και στην οποία μετέχει και ο αρχικώς υποδειχθείς υποψήφιος, δεν καταφέρει να συγκεντρώσει τα δύο τρίτα (2/3) του συνολικού αριθμού των μελών του Δημοτικού Συμβουλίου.

Στη συνέχεια ο προεδρεύων ενημέρωσε το σώμα ότι επικυρώθηκε η εκλογή του Προέδρου, του Αντιπροέδρου και του Γραμματέα του Δημοτικού Συμβουλίου, καθώς για την κάλυψη των εν λόγω θέσεων δεν υποβλήθηκε νέα υποψηφιότητα.

Οι Δημοτικοί Σύμβουλοι έλαβαν το ψηφοδέλτιο πρώτα για την υποψηφιότητα του Προέδρου μαζί με λευκό στη συνέχεια για τον Αντιπρόεδρο και τέλος για τον Γραμματέα.

Μετά την καταμέτρηση των ψηφοδελτίων βρέθηκαν:

α) Για τον υποψήφιο Πρόεδρο κ. Κυριακόπουλο Γεώργιο του Δημητρίου:

40 ψηφοδέλτια εκ των οποίων:

30 υπέρ και

10 λευκά

4 Δημοτικοί Σύμβουλοι απείχαν της ψηφοφορίας.

β) Για τον υποψήφιο Αντιπρόεδρο κ. Πολυχρονίδη Κωνσταντίνο του Γεωργίου:

40 ψηφοδέλτια εκ των οποίων:

26 υπέρ

10 λευκά και

4 άκυρα

4 απείχαν της ψηφοφορίας.

γ)Για τη υποψήφια Γραμματέα κα Παπαρούπα Άννα του Αθανασίου:

40 ψηφοδέλτια εκ των οποίων:

31 υπέρ

7 λευκά και

2 άκυρα

4 απείχαν της ψηφοφορίας.

Απείχαν από την διαδικασία εκλογής Προέδρου, Αντιπροέδρου και Γραμματέα του Δημοτικού Συμβουλίου η παράταξη ΛΑΪΚΗ ΣΥΣΠΕΙΡΩΣΗ ΚΑΛΛΙΘΕΑΣ που αποτελείται από τους Δημοτικούς Συμβούλους κ.κ. Βακαλόπουλο Ιωάννη, Αντωνακάκη Γεώργιο και Ιορδανίδου Παρθένα (Νανά) και η παράταξη ΜΙΑ ΠΟΛΗ ΣΤΟ ΔΡΟΜΟ που αποτελείται από τον κο Ιωαννίδη Χρήστο.

Κατόπιν των ανωτέρω και μετά το πέρας της αναφερόμενης διαδικασίας διαπιστώθηκε από τον προεδρεύοντα Σύμβουλο ότι εκλέχθηκαν για την πρώτη θητεία **(1.9.2019 – 6.11.2021)** οι κ.κ.:

**Πρόεδρος** του Δημοτικού Συμβουλίου ο κ. Κυριακόπουλος Γεώργιος, **Αντιπρόεδρος** του Δημοτικού Συμβουλίου ο κ. Πολυχρονίδης Κωνσταντίνος & **Γραμματέας** του Δημοτικού Συμβουλίου η κα Παπαρούπα Άννα.

Ο Προεδρεύων Σύμβουλος

Μπαρμπάκος Ευάγγελος